జగదీశ్వరా! అద్భుతముగా ఆవిష్కరించబడిన నీ విరాడ్రూపమునకు, పాతాళము పాదతలమనియు, రసాతలము పాదాగ్రమనియు, మహాతలము నీ చీలమండలు అనియు చెప్పబడుచున్నది.
చక్రపాణీ! తలాతలము నీ కాలి పిక్కలనియు, సుతలము నీ మోకాళ్ళునియు , వితలము అతలము అను రెండులోకములు నీతొడలభాగములనియు, నీ కటి ప్రదేశము భూతలమనియు, ఆకాశము నీ నాభియనియు మరియు నీ వక్ష స్ధలము ఇంద్రలోకమనియు చెప్ప బడుచున్నది.
మహర్లోకము నీ కంఠముగా, జనలోకము నీ వదనముగా, తపోలోకము నీ ఫాలభాగముగా, సత్యలోకము నీ శిరస్సుగా, లోకములనాశ్రయించి యుండు విశేషములు నీ ఇతర అవయవములుగా ఆవిర్భవించిన భగవంతుడా! నీకు నమస్కారము.
విశ్వమునకు మూలమయిన ఈశ్వరా! నీ బ్రహ్మ రంధ్రము వేదములకు నెలవు. మేఘములు నీ కేశపాశములు. కనుబొమలు బ్రహ్మ లోకము. నీ కనురెప్పలు రాత్రి పగలు. కేశవా! సూర్యచంద్రులను నీ నేత్రములుగా కలిగి ఉన్నావు.
భగవాన్! ఈ అనంత సృష్టి రచనకు నీ కటాక్షవీక్షణ ప్రేరితమే కారణము. విశ్వమునకు నీ చెవులు దిక్కులు. అశ్వినీ దేవతలు నీ రెండు నాసికాపుటములు. లోభము లజ్జ నీ పైపెదవి మరియు క్రింది పెదవులు. నక్షత్రములు నీదంతములు. యముడు నీ కోర.
జగదీశ్వరా! మాయ నీ ధరహాసము. వాయువు నీ శ్వాస. జలము నీ నాలుక. ఆకాశమున పక్షుల సమూహములు చేయు ధ్వనులు నీ పలుకులు. సిద్ధులు, దేవతల వాక్కులకు నీ స్వరగణము మూలము. అగ్ని నీ ముఖము. దేవతలు భుజుములు. ధర్మదేవత నీ వక్షస్ధలము.
దేవా! విరాడ్రూపమున నీ వీపు అధర్మమునకు, మనస్సు చంద్రునికి, అవ్యక్తమగు పద్మము హృదయమునకు, ఉదరము సముద్రములకు స్దానములయినవి. ప్రాతః సంధ్యలు నీ వస్త్రములు. ప్రజాపతి నీ ఉపస్ధేంద్రియము. మిత్రుడు నీ పాయ్వింద్రియము.
నీ విరాడ్రూపమున మృగములు నీ శ్రోణీస్ధలము. ఏనుగులు, ఒంటెలు, గుర్రములు మొదలగునవి నీ కాలిగోళ్ళు. కాలగమనము నీ నడక. కరుణారససాగరా! విప్రులు మొదలగు వర్ణవ్యవస్ధకు నీ ముఖపద్మము, బాహువులు,కాళ్ళు, పాదములు మూలము.
చక్రధరా! విశ్వసృష్టి చక్రమున జనన మరణములు నీ సృష్టిక్రియ. సురాసుర మహాపరాక్రమము నీ వీర్యము. పర్వతములు నీ ఎముకలు. నదులు నీ నాడులు. వృక్షములు నీ రోమములు. జగథీశా! నిర్వచించుటకు అలవికాని నీ రూపము నా యందు ప్రకాశించుగాక!
జగన్మయమగు నీ రూపమును, కర్మబద్ధులగు దేహధారులు కర్మావసానసమయమున స్మరించదరు. గురవాయూరు పురాధీశా! నీ అంతరాత్మ అయిన శుద్ధసత్వగుణ రూపమునకు నమస్కరింతును. నా రోగమును హరించుము.
"https://te.wikisource.org/w/index.php?title=నారాయణీయము/ద్వితీయ_స్కంధము/6వ_దశకము&oldid=254467" నుండి వెలికితీశారు
jagadiswara! adbhutamugaa aavishkarinchabadina nee viraadroopamunaku, paataalamu paadatalamaniyu, rasatalamu paadaagramaniyu, mahatalamu nee cheelamandalu aniyu cheppabaduchunnadi.
chakrapani! talaatalamu nee kaali pikkalaniyu, sutalamu nee mokalluniyu , vitalamu atalamu anu rendulokamulu neethodalabhaagamulaniyu, nee kati pradesamu bhootalamaniyu, aakaasamu nee nabhianiyu mariyu nee vaksha sdhalamu indralokamaniyu cheppa baduchunnadi.
maharlokamu nee kanthamugaa, janalokamu nee vadanamugaa, tapolokamu nee phalabhagamuga, satyalokamu nee shirassugaa, lokamulanashrayinchi yundu visaeshamulu nee itara avayavamulugaa aavirbhavinchina bhagavantuda! neeku namaskaaramu.
vishwamunaku moolamayina eshwara! nee brahma randhramu vedamulaku nelavu. meghamulu nee keshapaasamulu. kanubomalu brahma lokamu. nee kanureppalu raatri pagalu. keshava! suuryachandrulanu nee netramulugaa kaligi unnaavu.
bhagawan! ee ananta srushti rachanaku nee katakshaveekshana preritame kaaranamu. vishwamunaku nee chevulu dikkulu. ashwinee devatalu nee rendu naasikaaputamulu. lobhamu lajja nee paipedavi mariyu krindi pedavulu. nakshatramulu needantamulu. yamudu nee kora.
jagadiswara! maaya nee dharahasamu. vaayuvu nee shwasa. jalamu nee naaluka. aakaasamuna pakshula samuuhamulu cheyu dhwanulu nee palukulu. siddhulu, devatala vaakkulaku nee swaraganamu moolamu. agni nee mukhamu. devatalu bhujumulu. dharmadevata nee vakshasdhalamu.
deva! viraadroopamuna nee veepu adharmamunaku, manassu chandruniki, avyaktamagu padmamu hrudayamunaku, udaramu samudramulaku sdaanamulayinavi. praatah sandhyalu nee vastramulu. prajaapati nee upasdhendriyamu. mitrudu nee paayvindriyamu.
nee viraadroopamuna mrugamulu nee shroneesdhalamu. enugulu, ontelu, gurramulu modalagunavi nee kaaligollu. kaalagamanamu nee nadaka. karunarasasagara! viprulu modalagu varnavyavasdhaku nee mukhapadmamu, baahuvulu,kaallu, paadamulu moolamu.
chakradhara! vishwasrushti chakramuna janana maranamulu nee srushtikriya. surasura mahaparakramamu nee veeryamu. parvatamulu nee emukalu. nadulu nee naadulu. vrukshamulu nee romamulu. jagatheesaa! nirvachinchutaku alavikaani nee roopamu naa yandu prakaasinchugaaka!
jaganmayamagu nee roopamunu, karmabaddhulagu dehadhaarulu karmaavasaanasamayamuna smarinchadaru. guravayuru puradhisa! nee antaraatma ayina suddhasatvaguna roopamunaku namaskarintunu. naa rogamunu harinchumu.
"https://te.wikisource.org/w/index.php?title=నారాయణీయము/ద్వితీయ_స్కంధము/6వ_దశకము&oldid=254467" nundi velikiteesaaru